CELEX: C2005/330/19
Language: el
Date: 2005-12-24 00:00:00
Title: Υπόθεση C-384/05: Αίτηση για την έκδοση προδικαστικής αποφάσεως που υπέβαλε το Hoge Raad der Nederlanden με απόφαση της  14ης Οκτωβρίου 2005  στην υπόθεση Johan Piek κατά Staat der Nederlanden (Ministerie van Landbouw, Natuur en Voedselkwaliteit)

24.12.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 330/10
            
         Αίτηση για την έκδοση προδικαστικής αποφάσεως που υπέβαλε το Hoge Raad der Nederlanden με απόφαση της 14ης Οκτωβρίου 2005 στην υπόθεση Johan Piek κατά Staat der Nederlanden (Ministerie van Landbouw, Natuur en Voedselkwaliteit)
   (Υπόθεση C-384/05)
   (2005/C 330/19)
   Γλώσσα διαδικασίας: η ολλανδική
   Με απόφαση της 14ης Οκτωβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 24 Οκτωβρίου 2005, το Hoge Raad der Nederlanden, στο πλαίσιο της διαφοράς μεταξύ Johan Piek και Staat der Nederlanden (Ministerie van Landbouw, Natuur en Voedselkwaliteit), η οποία εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί των εξής ερωτημάτων:
   
               1.
            
            
               Αντιτίθεται το άρθρο 3, σημείο 1, του κανονισμού (ΕΟΚ)857/84 (1) του Συμβουλίου, της 31ης Μαρτίου 1984, σε εθνική ρύθμιση που θεσπίστηκε για την εκτέλεση της διατάξεως αυτής και προβλέπει ότι στους παραγωγούς που έχουν αναλάβει υποχρεώσεις πραγματοποιήσεως επενδύσεων, είτε στο πλαίσιο αναπτυξιακού σχεδίου είτε όχι, μπορεί να χορηγηθεί ειδική ποσότητα αναφοράς μόνον αν ανέλαβαν αυτές τις υποχρεώσεις επενδύσεως μετά την 1η Σεπτεμβρίου 1981, αλλά πριν από την 1η Μαρτίου 1984;
            
         
               2.
            
            
               Στην περίπτωση που στο πρώτο ερώτημα δεν μπορεί να δοθεί με γενικό τρόπο απάντηση: βάσει ποιων κριτηρίων πρέπει να εκτιμηθεί κατά πόσον ο κατά το πρώτο ερώτημα χρονικός περιορισμός είναι συμβατός με τον κανονισμό (ΕΟΚ) 857/84;
            
         
      (1)  Κανονισμός (ΕΟΚ) 857/84 του Συμβουλίου, της 31ης Μαρτίου 1984, περί γενικών κανόνων για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) 804/68 στον τομέα του γάλακτος και των γαλακτοκομικών προϊόντων (ΕΕ L 90, σ. 13).